আমাদের প্রত্যেকের উচিত সেরা হওয়ার জন্য সেরা নীতি প্রণয়ন করা, সেরাদের ন্যায় সেরা কর্মকাণ্ডে নিয়োজিত হওয়া। আমরা শ্রেষ্ঠ আসনে আসীন হওয়ার লক্ষ্যে অদম্য অধ্যবসায় নিয়ে সবার সঙ্গে এগিয়ে যেতে চাই। এটা আমাদের নতুন চরিত্রগত বৈশিষ্ট্য নয়, আমি এটা আমার পরিবার এবং আমাদের জাতির সম্মিলিত প্রয়াসের কাছ থেকে উত্তরাধিকার সূত্রে পেয়েছি। আমার মা-বাবা আমাকে ছোটবেলা হতে শিক্ষা দিয়েছেন কীভাবে বড় হতে হয়, কীভাবে সেরা ও ব্যতিক্রমী থাকার জন্য নিজেকে নিয়োজিত রাখতে হয়। তাঁরা আমাকে শিখিয়েছেন কারও সঙ্গে প্রতারণা করে নয়, বরং যোগ্যতা দিয়ে অন্যকে হারিয়ে নিজের আসন প্রতিষ্ঠা করাতেই আনন্দ। এটাই মহত্ত্ব আর গৌরবজনক অধ্যায়। যারা নিজেকে প্রতিষ্ঠিত করার জন্য ষড়যন্ত্র করে, অন্যকে ঠকায়, তারা তো ঠগই।